
1. ΤΕΧΝΙΚΗ ΠΕΡΙΓΡΑΦΗ

Ο νέος Γενικός Κανονισμός Προστασίας Προσωπικών Δεδομένων (GDPR) (Κανονισμός Ε.Ε. 2016/679) τέθηκε σε ισχύ στις 25/5/2018 και αφορά όλες τις επιχειρήσεις και τους φορείς, ιδιωτικούς και δημοσίους, που επεξεργάζονται προσωπικά δεδομένα Ευρωπαίων πολιτών. Εν συνεχεία εξ επόψεως εσωτερικού δικαίου εξεδόθη ο Νόμος 4624/2019 ‘‘Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (Ε.Ε.) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην Εθνική Νομοθεσία της Οδηγίας (Ε.Ε.) 2013/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις’’. Βάση αυτών, απαιτείται να καταγραφούν πλήρως και επακριβώς οι κατηγορίες των δεδομένων προσωπικού χαρακτήρα, που τυγχάνουν επεξεργασίας (συλλογή, καταχώριση, φύλαξη, διαβίβαση κλπ) από κάθε φορέα του δημόσιου τομέα, είτε επέχει θέση υπευθύνου επεξεργασίας, είτε εκτελούντος την επεξεργασία, καθώς επίσης τα συστήματα αρχειοθέτησης δεδομένων προσωπικού χαρακτήρα, τα οποία έχει συστήσει και τηρεί στο πλαίσιο της εκπλήρωσης της αποστολής του, σύμφωνα με τα οριζόμενα ιδίως στο αρ. 30 Γ.Κ.Π.Δ. Επίσης στο άρθρο 6 του Ν.4624/19, όπως τροποποιήθηκε από το άρθρο 34 του ν.5002/22, θεσπίζεται η υποχρέωση των δημοσίων φορέων να ορίζουν υπεύθυνο προστασίας δεδομένων (ΥΠΔ).
Αντικείμενο της παρούσας μελέτης είναι η παροχή εξειδικευμένων υπηρεσιών για τη διαρκή συμμόρφωση του Δήμου Διρφύων - Μεσσαπίων με τον Γενικό Κανονισμό Προστασίας Δεδομένων (ΕΕ 2016/679) και τον Ν. 4624/2019, καθώς και η υποστήριξη/άσκηση καθηκόντων Υπευθύνου Προστασίας Δεδομένων (DPO).
Η σκοπιμότητα του έργου έγκειται στην ανάγκη θωράκισης των ευαίσθητων δεδομένων που διαχειρίζονται οι υπηρεσίες του Δήμου Διρφύων – Μεσσαπίων. Η συμμόρφωση με τον κανονισμό είναι μια σύνθετη διαδικασία που προϋποθέτει εξειδικευμένες γνώσεις και εκπαίδευση στη σχετική νομοθεσία, ώστε να είναι δυνατή η αποτίμηση της υφιστάμενης κατάστασης του Δήμου, ο εντοπισμός των αποκλίσεων και των κινδύνων και η διατύπωση των απαραίτητων ενεργειών για να επιτευχθεί η συμμόρφωση.

Ο Δήμος Διρφύων - Μεσσαπίων, ως Οργανισμός Τοπικής Αυτοδιοίκησης, επεξεργάζεται δεδομένα που αφορούν στοιχεία υπαλλήλων, πολιτών, πελατών, προμηθευτών, ανηλίκων, κ.α. Επίσης, παρέχει πλήθος υπηρεσιών που απαιτούν επεξεργασία τόσο απλών όσο και ευαίσθητων προσωπικών δεδομένων (δημοτολόγιο, ληξιαρχείο, ΚΕΠ, ΚΑΠΗ, μονάδες μέριμνας, παιδικοί σταθμοί, ηλεκτρονικές υπηρεσίες κλπ), έχει υποχρεώσεις επεξεργασίας, κοινοποίησης και γνωστοποίησης που επιβάλλονται από το νόμο (Δι@ύγεια, μισθοδοσίες, εισαγγελικές παραγγελίες, διαβιβάσεις εγγράφων κλπ), ενώ συχνά συνεργάζεται με τρίτα μέρη και αναθέτει σε αυτά μέρος των υπηρεσιών του. Επιπλέον η μη συμμόρφωση με τις απαιτήσεις του κανονισμού επιφέρει κατά τον νόμο πρόστιμα που αγγίζουν ακόμα και το 4% του Κύκλου Εργασιών του φορέα ή τα 20.000.000 € (όποιο είναι μεγαλύτερο). Η σημαντικότητα της συμμόρφωσης με τον κανονισμό, εκτός από την αποφυγή των πολύ υψηλών προστίμων, έγκειται και στη διατήρηση της εικόνας υψηλής ποιότητας και εμπιστοσύνης στον Δήμο.
Για τους παραπάνω λόγους και λόγω έλλειψης της απαραίτητης γνώσης και τεχνογνωσίας από το προσωπικό του Δήμου, καθίσταται απαραίτητη η παροχή υπηρεσιών τεχνικής υποστήριξης από εξωτερικό ανάδοχο, με στελέχη εκπαιδευμένα στις απαραίτητες διαδικασίες και τη σχετική νομοθεσία, ώστε να σχεδιάσει ένα πρόγραμμα συμμόρφωσης με το νέο Γενικό Κανονισμό Προστασίας Δεδομένων.

ΑΝΑΛΥΤΙΚΕΣ ΠΡΟΔΙΑΓΡΑΦΕΣ & ΠΑΡΑΔΟΤΕΑ
Το αντικείμενο της υπηρεσίας οφείλει να περιλαμβάνει κατ’ ελάχιστον τις εξής φάσεις που θα περιλαμβάνουν αντίστοιχα παραδοτέα:

1. Εκπαίδευση / Ευαισθητοποίηση Στελεχών

Πραγματοποίηση εκπαιδευτικού σεμιναρίου στα Στελέχη του Δήμου, σχετικά με τον GDPR και τις απαιτήσεις του με στόχο: 
· Την ενημέρωση για το τι είναι ο Κανονισμός 2016/679 της ΕΕ

· Την ευαισθητοποίηση επάνω σε θέματα προστασίας προσωπικών δεδομένων

· Τον συντονισμό με τους στόχους του Έργου και την εξοικείωσή τους με τη μεθοδολογία που θα ακολουθηθεί, καθώς και με τα εργαλεία που θα χρησιμοποιηθούν
· Τον ρόλο του Υπεύθυνου Προστασίας Δεδομένων (DPO)
2. Αποτύπωση Πολιτικών & Διαδικασιών

Καταγραφή των εισροών και εκροών και ανάλυση των δραστηριοτήτων των στελεχών του Δήμου και τα σχετιζόμενα με αυτές δεδομένα (Προσωπικά Δεδομένα, πρόσωπα επεξεργασίας και σημεία αποθήκευσης κλπ).
3. Αποτύπωση Συστημάτων IT

Η αποτύπωση των Συστημάτων ΙΤ έχει στόχο την καταγραφή των πληροφοριακών υποδομών και του εξοπλισμού που χρησιμοποιεί ο Δήμος για τη διαχείριση Δεδομένων Προσωπικού Χαρακτήρα και των πολιτικών και διαδικασιών ασφάλειας που εφαρμόζει παράλληλα με τον εντοπισμό κενών / αδυναμιών.

4. Χαρτογράφηση Ροής Δεδομένων (Personal Data Mapping) 

Απεικόνιση της ροής των δεδομένων και πληροφοριών του Δήμου από τη μία δραστηριότητα / περιοχή στην άλλη ώστε να καταγράφονται οι εμπλεκόμενοι, αναγνωρίζοντας τα σημεία αλληλεπίδρασης και τελικά αξιολόγησης του βαθμού συμμόρφωσης για όλες τις επεξεργασίες.  
5. Νόμιμη Βάση Επεξεργασίας & Τεκμηρίωση
Δημιουργία Μητρώου Προσωπικών Δεδομένων, όπου εκτός από τα ίδια τα Δεδομένα, τις Επεξεργασίες αυτών κτλ, καθορίζεται για κάθε Επεξεργασία η αντίστοιχη Νόμιμη Βάση (συμπεριλαμβανομένου του ακριβούς Νομικού Πλαισίου). Η Νόμιμη Βάση οφείλει να αποτελέσει τον τρόπο τεκμηρίωσης της νομιμότητας επεξεργασίας Προσωπικών Δεδομένων και μπορεί να είναι η συγκατάθεση του υποκειμένου, το έννομο συμφέρον, η επεξεργασία επί τη βάσει σύμβασης κλπ (περιπτώσεις συγκατάθεσης ή μη).  Οφείλεται δε, στις περιπτώσεις που η Νόμιμη Βάση είναι η συγκατάθεση, οφείλει να σχεδιαστεί και ο αντίστοιχος τρόπος και οι φόρμες συγκατάθεσης, ώστε να υπάρχει απόλυτη συμβατότητα με  τον GDPR και αυτό συμπεριλαμβάνεται στο αντικείμενο του Έργου. Αντίστοιχα, οφείλει να περιλαμβάνεται και η τροποποίηση των σχετικών συμβάσεων, όπου αυτό είναι απαιτητό από τον Κανονισμό. Στη φάση αυτή του Έργου καταγράφεται η ανάγκη υλοποίησης των παρεμβάσεων αυτών, επί τη βάσει της παραπάνω ανάλυσης, που τροφοδοτούν την επόμενη φάση που είναι ο σχεδιασμός των μέτρων (και διαδικασιών) και η υλοποίηση αυτών.
6. Διεξαγωγή Εκτίμησης Επιπτώσεων (Data Privacy Impact Assessment)

Ο GDPR απαιτεί από κάθε υπεύθυνο επεξεργασίας δεδομένων και εκτελών επεξεργασία δεδομένων να εκτελεί τα DPIAs. Αυτά υπερβαίνουν τα παραδοσιακά PIAs, τα οποία επικεντρώνονται στον κινδύνους που σχετίζονται με τον ίδιο τον Δήμο. Η διεξαγωγή του DPIA είναι υποχρεωτική όπου μία επεξεργασία “είναι πιθανό να οδηγήσει σε υψηλό κίνδυνο ως προς τα δικαιώματα και τις ελευθερίες των φυσικών προσώπων” (Άρθρο 35 (1), 35 (3) και συμπληρώνεται από το Άρθρο 35 (4)).  Η διαδικασία DPIA οφείλει να σχεδιαστεί ώστε να περιγράψει την επεξεργασία, να αξιολογήσει την αναγκαιότητα και την αναλογικότητα της επεξεργασίας, να καθορίσει τη Συμμόρφωση με τις απαιτήσεις του GDPR και να βοηθήσει τη διαχείριση κινδύνου ως προς τα δικαιώματα και τις ελευθερίες των φυσικών προσώπων που προκύπτουν από την επεξεργασία προσωπικών δεδομένων όπως και να καθορίσει τα κατάλληλα μέτρα για τη διευθέτηση του κινδύνου. Τα DPIAs θα βοηθήσουν επίσης τους ελεγκτές δεδομένων και τους επεξεργαστές δεδομένων όχι μόνο να συμμορφωθούν με όλες τις απαιτήσεις του GDPR αλλά επίσης να αποδείξουν ότι ο Δήμος Διρφύων- Μεσσαπίων κάνει όλες τις απαραίτητες ενέργειες ώστε να εξασφαλίσει την πλήρη συμμόρφωση σε μία συνεχή βάση.
7. Ανάλυση Αποκλίσεων (Gap Analysis)

Αξιολόγηση του επιπέδου συμμόρφωσης του Οργανισμού σε σχέση με τις απαιτήσεις του Κανονισμού. Ο εντοπισμός των αποκλίσεων σε βασικά σημεία του Κανονισμού θα πρέπει να περιλαμβάνει τουλάχιστον την ύπαρξη πολιτικής προστασίας προσωπικών δεδομένων, την διαχείριση σχέσεων με Τρίτα Μέρη, την κατάρτιση Μητρώου Προσωπικών Δεδομένων, την εφαρμογή μέτρων ασφάλειας στη διαχείριση των Προσωπικών Δεδομένων, τον διορισμό Υπευθύνου Προστασίας Δεδομένων, τις διαδικασίες για τη διαχείριση αιτημάτων διαγραφής, τροποποίησης, μεταφοράς κλπ προσωπικών δεδομένων και περιστατικών ασφάλειας, τις ανάγκες ενημέρωσης – ευαισθητοποίησης προσωπικού κλπ.
8. Σχεδιασμός των Απαιτούμενων Πολιτικών – Διαδικασιών και Καθορισμός Νομικών Μέτρων & Μέτρων IT
Καθοδήγηση και προσδιορισμός των κατάλληλων ενεργειών διαχείρισης, καθώς καθορισμός προτεραιοτήτων για την διαχείριση της επικινδυνότητας των Δεδομένων Προσωπικού Χαρακτήρα μέσω επιλογών όπως λήψη Τεχνικών Μέτρων (πχ αγορά Εφαρμογών), λήψη Νομικών Μέτρων (πχ καθορισμός και τροποποιήσεις συμβάσεων, σχεδιασμός συγκατάθεσης, μεταβίβαση κινδύνων σε εξωτερικά μέρη κτλ), λήψη Οργανωτικών Μέτρων (πχ αναθεώρηση υφιστάμενων Διαδικασιών, σχεδιασμός νέων κτλ) Η λήψη των ανωτέρω μέτρων καθορίζεται από κοινού μεταξύ των Συμβούλων και του Δήμου, κυρίως υπό το πρίσμα της σχέσης κόστους οφέλους (ιδιαίτερα για τα τεχνικά) σε μορφή ολοκληρωμένου πλάνου που εγκρίνεται από τη Διοίκηση πριν την εφαρμογή του.
Κατάρτιση απαιτούμενων Πολιτικών – Διαδικασιών για την εφαρμογή της συμμόρφωσης για την ασφάλεια των Δεδομένων Προσωπικού Χαρακτήρα με την συμπερίληψη διαδικασιών σχετικά με την/τον:
1.
Οργάνωση Ασφάλειας Δεδομένων Προσωπικού Χαρακτήρα 

2.
Ασφάλεια Ανθρωπίνων Πόρων

3.
Διαχείριση Δεδομένων Προσωπικού Χαρακτήρα

4.
Έλεγχο Πρόσβασης στα Συστήματα Αποθήκευσης

5.
Κρυπτογράφηση Δεδομένων Προσωπικού Χαρακτήρα

6.
Φυσική Ασφάλεια & Ασφάλεια Περιβάλλοντος Χώρου

7.
Ασφάλεια Λειτουργιών και Επικοινωνιών

9.
Απόκτηση, Ανάπτυξη και Συντήρηση Πληροφοριακών Συστημάτων

10.
 Σχέση με Εξωτερικούς συνεργάτες

11.
 Διαχείριση Περιστατικών Ασφάλειας Δεδομένων Προσωπικού Χαρακτήρα

12.
 Διαχείριση Επιχειρησιακής Συνέχειας
9. Εκπαίδευση επί των Διαδικασιών – Πολιτικών
Υλοποίηση εκπαίδευσης στα στελέχη του Δήμου με στόχο την εξοικείωση με τις απαιτούμενες πολιτικές/διαδικασίες και την άμεση εφαρμογή.

10. Παροχή Υπηρεσιών Υπεύθυνου Προστασίας Προσωπικών Δεδομένων (DPO)
Διάθεση εξειδικευμένου σύμβουλου για την ανάληψη των καθηκόντων Data Protection Officer (DPO) στον Δήμο με τις εξής αρμοδιότητες:

· Audit

· Εφαρμογής Διαδικασιών

· Νομικών Εγγράφων

· ΙΤ Υποδομών και Πολιτικών

· Βελτιώσεις βάσει του Audit

· Συνεργασία με εποπτικές αρχές και επικοινωνία για ζητήματα που σχετίζονται με την επεξεργασία.

· Εκπροσώπηση του Δήμου έναντι των Αρχών Προστασίας Δεδομένων Προσωπικού Χαρακτήρα

· Υποστήριξη στη Διαχείριση Αιτημάτων και Παραβιάσεων

· Αναφορές προς τη Διοίκηση για την παρακολούθηση της αποτελεσματικότητας των ελέγχων που εφαρμόζονται για την αντιμετώπιση των κινδύνων.

· Ενημέρωση και συμβουλευτική στη Διοίκηση και το προσωπικό για τις υποχρεώσεις τους που απορρέουν από το Νομοκανονιστικό Πλαίσιο σχετικά με την προστασία δεδομένων.

· Εσωτερικός Έλεγχος συμμόρφωσης με το Νομοκανονιστικό Πλαίσιο σχετικά με την προστασία δεδομένων και με τις πολιτικές του Δήμου σε σχέση με την προστασία των δεδομένων προσωπικού χαρακτήρα.

· Εκπαίδευση του προσωπικού του Δήμου σε θέματα Ασφάλειας Δεδομένων, Πολιτικών και Διαδικασιών και απαιτήσεων Νομοκανονιστικού Πλαισίου.

· Παρακολούθηση εφαρμογής και Εκτίμησης Αντικτύπου και Επικινδυνότητας σχετικά με την προστασία των δεδομένων σε συνεργασία με τους Υπευθύνους Διεργασιών.

· Συνεργασία με τη Διοίκηση και τα αρμόδια στελέχη για την Πολιτική Ασφαλείας και Διαδικασιών

· Μέριμνα για την εφαρμογή, διατήρηση και παρακολούθηση των Πολιτικών Ασφάλειας, ώστε να διασφαλίζεται η τήρηση των νομοκανονιστικών απαιτήσεων, της εκάστοτε ισχύουσας νομοθεσίας και των απαιτήσεων των προτύπων.

· Ενημέρωση της Διοίκησης για την επίδοση και βελτίωση των Πολιτικών Ασφάλειας.

· Συνεργασία με τη Διοίκηση και την Ομάδα Διαχείρισης Ασφάλειας Δεδομένων για τον καθορισμό των απαραίτητων ελέγχων για την αντιμετώπιση των κινδύνων.

· Παρακολούθηση της αποτελεσματικότητας των ελέγχων που εφαρμόζονται για την αντιμετώπιση των κινδύνων και σχετική αναφορά στη Διοίκηση.
ΧΡΟΝΟΔΙΑΓΡΑΜΜΑ
Η διάρκεια υλοποίησης του έργου της Συμμόρφωσης με τον κανονισμό (ΕΕ) 2016/679 (GDPR) για την προστασία των Δεδομένων Προσωπικού Χαρακτήρα είναι τρεις (3) μήνες (προαναφερόμενες φάσεις 1-9 με τα αντίστοιχα παραδοτέα) ενώ η διάρκεια υλοποίησης του Έργου Παροχή Υπηρεσιών Υπεύθυνου Προστασίας Προσωπικών Δεδομένων DPO (προαναφερόμενη φάση 10 με τα αντίστοιχα παραδοτέα), θα είναι ένα (1) έτος από την υπογραφή της σύμβασης.
Η δαπάνη θα καλυφθεί από Ιδίους Πόρους του Δήμου Διρφύων- Μεσσαπίων από τον ΑΛΕ: ΑΛΕ: 010.2420903.024 «Παροχή υπηρεσιών συμμόρφωσης με τον GDPR & παροχής υπηρεσιών συμβουλευτικής υποστήριξης Υπευθύνου Προστασίας Δεδομένων (DPO)» με σχετική πίστωση 8.611,80 € για το έτος 2026 και 3.168,20 € για το έτος 2027 σύμφωνα και με τα προαναφερθέντα παραδοτέα και τον χρονικό προγραμματισμό του προτεινόμενου προϋπολογισμού.
	ΣΥΝΤΑΧΘΗΚΕ
	ΘΕΩΡΗΘΗΚΕ


Η Αναπλ. Προϊστάμενη




Για την Δ/νση Διοικητικών Υπηρεσιών


Αυτοτελούς Τμήματος Προγραμματισμού,



Οργάνωσης, Πληροφορικής,

Επικοινωνιών & Διαφάνειας

Μαρία Αραμπατζόγλου




Μαρία Πριόνα
ΠΕ Διοικητικού Οικονομικού Α’



ΠΕ Διοικητικού Οικονομικού Α’

2. ΠΡΟΥΠΟΛΟΓΙΣΜΟΣ

	ΠΕΡΙΓΡΑΦΗ
	ΦΑΣΗ ΕΡΓΟΥ
	ΚΟΣΤΟΣ
	ΦΠΑ 24%
	ΚΟΣΤΟΣ ΜΕ    ΦΠΑ 24%

	1. Εκπαίδευση / Ευαισθητοποίηση Στελεχών
	Φάσεις 1-9
	5.120,00 €
	1.228,80 €
	6.348,80 €

	2. Αποτύπωση Πολιτικών & Διαδικασιών
	
	
	
	

	3. Αποτύπωση Συστημάτων IT
	
	
	
	

	4. Χαρτογράφηση Ροής Δεδομένων (Personal Data Mapping) 
	
	
	
	

	5. Νόμιμη Βάση Επεξεργασίας & Τεκμηρίωση 
	
	
	
	

	6. Διεξαγωγή Εκτίμησης Επιπτώσεων (Data Privacy Impact Assessment)
	
	
	
	

	7. Ανάλυση Αποκλίσεων (Gap Analysis)
	
	
	
	

	8. Σχεδιασμός των Απαιτούμενων Πολιτικών – Διαδικασιών και Καθορισμός Νομικών Μέτρων & Μέτρων IT
	
	
	
	

	9. Εκπαίδευση επί των Διαδικασιών – Πολιτικών
	
	
	
	

	10. Παροχή Υπηρεσιών Υπεύθυνου Προστασίας Προσωπικών Δεδομένων (DPO)
	Φάση 10
	4.380,00 €
	1.051,20 €
	5.431,20 €

	ΓΕΝΙΚΟ ΣΥΝΟΛΟ
	9.500,00 €
	2.280,00 €
	11.780,00 €


Η Αναπλ. Προϊστάμενη




Για την Δ/νση Διοικητικών Υπηρεσιών
Αυτοτελούς Τμήματος Προγραμματισμού,



Οργάνωσης, Πληροφορικής,

Επικοινωνιών & Διαφάνειας

Μαρία Αραμπατζόγλου




Μαρία Πριόνα
ΠΕ Διοικητικού Οικονομικού Α’



ΠΕ Διοικητικού Οικονομικού Α’ 

3.
ΣΥΓΓΡΑΦΗ ΥΠΟΧΡΕΩΣΕΩΝ
Άρθρο 1ο: Αντικείμενο εργασίας

Η παρούσα σύμβαση αφορά στην παροχή συμβουλευτικών υπηρεσιών, καθώς και στην προσαρμογή και εναρμόνιση του Δήμου Διρφύων- Μεσσαπίων με τις απαιτήσεις του Γενικού Κανονισμού Προστασίας Προσωπικών Δεδομένων (GDPR) (Κανονισμός Ε.Ε. 2016/679) που τέθηκε σε ισχύ στις 25/5/2018 και αφορά όλες τις επιχειρήσεις και τους φορείς, ιδιωτικούς και δημοσίους, που επεξεργάζονται προσωπικά δεδομένα Ευρωπαίων πολιτών. 
Σκοπός της παρούσας σύμβασης είναι:

· H παροχή εξειδικευμένων υπηρεσιών για τη διαρκή συμμόρφωση του Δήμου Διρφύων - Μεσσαπίων με τον Γενικό Κανονισμό Προστασίας Δεδομένων (ΕΕ 2016/679) και τον Ν. 4624/2019.
· Η υποστήριξη/άσκηση καθηκόντων Υπευθύνου Προστασίας Δεδομένων (DPO) για ένα (1) έτος.
Άρθρο 2ο: Ισχύουσες διατάξεις

Η υλοποίηση της υπηρεσίας διέπεται από τις κάτωθι διατάξεις:

1. Κανονισμός (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων.

2. Νόμος 4624/2019, Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα. 

3. Τον Ν. 3852/2010 «Νέα αρχιτεκτονική της αυτοδιοίκησης και της αποκεντρωμένης διοίκησης – Πρόγραμμα Καλλικράτης».

4.  Τον Ν. 2690/1999 «Κύρωση Κώδικα Διοικητικής Διαδικασίας και άλλες διατάξεις».

5.  Τον N. 3861/2010 «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο «Πρόγραμμα Διαύγεια» και άλλες διατάξεις».

6.  Τον Ν. 4270/2014 «Αρχές δημοσιονομικής διαχείρισης και εποπτεία (ενσωμάτωση της Οδηγίας 2011/85/ΕΕ)- δημόσιο λογιστικό και άλλες διατάξεις».

7.  Τον Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)», όπως τροποποιήθηκε και ισχύει με τον Ν.4782/2021.  

8.  Τον Ν.4555/2018.   

9.  Την οδηγία Ε.Ε.2014/55ΕΕ άρθρο 148-154 του Ν.4601/2019 περί ηλεκτρονικής τιμολόγησης Ν.4872/2022 άρθρο & ΚΥΑ46901/2024 και του Ν4412/2016 άρθρο 53 παρ 2.

10.  Τον Ν. 4605/2019 (α΄52) Τροποποίηση διατάξεων του ν 4412/2016- προσθήκη νέων άρθρων

11.  Την Αρ. Πρωτ. 24467/25-05-2026 απόφαση της Α.Δ.Θ.ΣΤ.Ε. περί επικύρωσης της 53/2026 (ΑΔΑ: Ψ08ΔΩ92-Ρ9Ξ) Απόφασης του Δημοτικού Συμβουλίου του Δήμου Διρφύων-Μεσσαπίων αναφορικά με την έγκριση του προϋπολογισμού οικονομικού έτους 2026.

Άρθρο 3ο: Συμβατικά στοιχεία (αφορούν τον ανάδοχο με την υπογραφή της σύμβασης)

Τα συμβατικά στοιχεία κατά σειρά ισχύος είναι:

1. Η Τεχνική Περιγραφή
2. Τα παραδοτέα του έργου

3. Ο Προϋπολογισμός

4. Η Συγγραφή των Υποχρεώσεων

Άρθρο 4ο: Χρόνος εκτέλεσης υπηρεσίας

Η συνολική διάρκεια παροχής της υπηρεσίας ορίζεται για δώδεκα (12) μήνες από την ημερομηνία υπογραφής της Σύμβασης.

Άρθρο 5ο: Δικαιούχοι συμμετοχής

Οι συμμετέχοντες θα πρέπει να πληρούν τις απαιτήσεις του άρθρου 6 και του άρθρου 7 της παρούσας.

Άρθρο 6ο : Δικαιολογητικά συμμετοχής

1. Υπεύθυνη Δήλωση του Ν.1599/86 στην οποία οι υποψήφιοι Ανάδοχοι θα δηλώνουν ότι αποδέχονται τους όρους της μελέτης και ότι η προσφορά τους είναι σύμφωνη με την Τεχνική Περιγραφή.

2. Κατάλογο των μελών της ομάδας έργου των υποψηφίων με τις προϋποθέσεις επαγγελματικής και τεχνικής ικανότητας και εμπειρογνωσίας όπως αυτές προβλέπονται ρητά στο άρθρο 7 της παρούσας σύμβασης.

Άρθρο 7ο: Προϋποθέσεις επαγγελματικής και τεχνικής ικανότητας και εμπειρίας
Ο υποψήφιος ανάδοχος  θα πρέπει:

1. Να είναι πιστοποιημένος κατά ISO 9001:2015, ISO 14001:2015, ISO 27001:2013, ISO 27701:2019, ISO 37001:2017 και το ISO 22301:2019.

2. Να έχει υλοποιήσει τουλάχιστον δέκα (10) ανάλογα έργα συμμόρφωσης σε δημόσιους Φορείς.
3. Να διαθέτει κατάλληλη ομάδα έργου που να καλύπτει τις προϋποθέσεις για την υλοποίηση του έργου και στις τρεις πτυχές του κανονισμού (Τεχνική, Νομική, Οργανωτική).
Άρθρο 8ο: Υποχρεώσεις - Καθήκοντα του Αναδόχου και της ομάδας υποστήριξης αυτού

Τα καθήκοντα και οι υποχρεώσεις του Αναδόχου και της Ομάδας έργου του, περιγράφονται στην Τεχνική Περιγραφή.

Άρθρο 9ο: Υποχρεώσεις της Αναθέτουσας αρχής

Ο Φορέας υποχρεούται να διευκολύνει την εργασία του Αναδόχου όπως την συνεργασία με την διοίκηση και την συνεργασία με υπηρεσιακούς παράγοντες και την πρόσβαση σε δεδομένα και πράξεις.

Ο Φορέας υποχρεούται να διευκολύνει τον Ανάδοχο να συλλέξει τα απαραίτητα στοιχεία για την αποτύπωση/χαρτογράφηση της υποδομής του Φορέα.

Άρθρο 10ο: Αναθεώρηση τιμών

Οι τιμές δεν υπόκεινται σε καμία αναθεώρηση για οποιονδήποτε λόγο ή αιτία, αλλά παραμένουν σταθερές και αμετάβλητες.

Άρθρο 11ο: Τρόπος πληρωμής

Η πληρωμή θα πραγματοποιηθεί με την παραλαβή του έργου σύμφωνα και με τα προαναφερθέντα παραδοτέα και χρονικό προγραμματισμό του προτεινόμενου προϋπολογισμού.

Τον Ανάδοχο βαρύνουν όλες οι νόμιμες κρατήσεις εκτός του ΦΠΑ, ο οποίος βαρύνει το Φορέα. Η αμοιβή δεν υπόκειται σε καμία αναθεώρηση για οποιοδήποτε λόγο και αιτία και παραμένει σταθερή και αμετάβλητη καθ' όλη την διάρκεια ισχύος της σύμβασης. Η αμοιβή καταβάλλεται όπως αναφέρεται παραπάνω, με πιστοποιήσεις της επιβλέπουσας υπηρεσίας και εξοφλείται μετά την παράδοση. Χορήγηση προκαταβολής δεν προβλέπεται.

Άρθρο 12ο: Φόροι, τέλη, κρατήσεις

Ο Ανάδοχος σύμφωνα με τις ισχύουσες διατάξεις βαρύνεται με όλους ανεξαιρέτως τους φόρους, τέλη, δασμούς και εισφορές υπέρ του δημοσίου, δήμων ή τρίτων που ισχύουν σύμφωνα με την κείμενη νομοθεσία. Η αναθέτουσα αρχή βαρύνεται με τον αναλογούντα Φ.Π.Α.

Άρθρο 13ο: Τόπος

Ο Ανάδοχος θα παρέχει τις υπηρεσίες από την έδρα του και στους χώρους των αρμόδιων υπηρεσιών του Φορέα που θα του υπαγορευτούν.
Άρθρο 14ο: Επίλυση διαφορών

Οι τυχόν διαφορές που θα εμφανισθούν κατά την εφαρμογή της σύμβασης, επιλύονται σύμφωνα με τις ισχύουσες διατάξεις και σύμφωνα με την Ελληνική νομοθεσία.

Άρθρο 15ο: Έκπτωση Αναδόχου

Εάν ο Ανάδοχος δεν συμμορφώνεται προς τις υποχρεώσεις που απορρέουν από τη σύμβαση ή προς τις νόμιμες εντολές και υποδείξεις της υπηρεσίας, καλείται με ειδική πρόσκληση να συμμορφωθεί προς τις υποχρεώσεις αυτές ή τις εντολές μέσα σε εύλογη προθεσμία, όχι πάντως μικρότερη των δέκα ημερών. Εάν ο Ανάδοχος δεν ανταποκριθεί εμπρόθεσμα στην ανωτέρω ειδική πρόσκληση, κηρύσσεται έκπτωτος, ύστερα από εισήγηση της υπηρεσίας σύμφωνα με τις ισχύουσες διατάξεις.

Άρθρο 16ο: Εμπιστευτικότητα – Εχεμύθεια

Με την έναρξη της υπηρεσίας ο Ανάδοχος υποχρεούται να υπογράψει Συμφωνητικό Εχεμύθειας – Εμπιστευτικότητας, σύμφωνα με το οποίο θα εγγυάται την εχεμύθεια των αποτελεσμάτων και όσων δεδομένων συλλεχθούν κατά την υλοποίηση της εργασίας. Το Συμφωνητικό θα καλύπτει όλα τα αποτελέσματα, καθώς και όλες τις πληροφορίες που θα πρέπει να ανακτηθούν κατά τη διάρκεια του έργου. Σύμφωνα με αυτό ο Ανάδοχος θα αναλαμβάνει την ευθύνη για τη διασφάλιση της εμπιστευτικότητας των εμπλεκόμενων συμβούλων, μηχανικών και τεχνικών, όσον αφορά τη μη διαρροή πληροφοριών του είδους, του βαθμού διεκπεραίωσης του έργου καθώς και τις λεπτομέρειες αυτού.

Όλες οι εκθέσεις και τα συναφή στοιχεία, όπως διαγράμματα, σχέδια, πλάνα, στατιστικά στοιχεία και κάθε άλλο σχετικό έγγραφο ή στοιχείο που αποκτάται, συγκεντρώνεται ή καταρτίζεται από τον συμβαλλόμενο, κατά την εκτέλεση του έργου, είναι εμπιστευτικά και ανήκουν στην απόλυτη κυριότητα του Φορέα

Ο συμβαλλόμενος, χωρίς την προηγούμενη γραπτή συναίνεση του Φορέα, δεν αποκαλύπτει καμία πληροφορία που του δόθηκε, ούτε κοινοποιεί στοιχεία ή έγγραφα των οποίων έλαβε γνώση κατά την εκτέλεση των καθηκόντων του.

Σε περίπτωση αθέτησης από τον συμβαλλόμενο της ως άνω υποχρέωσης του, ο Φορέας δικαιούται να απαιτήσει: α) την αποκατάσταση κάθε ζημίας, που ενδεχομένως προκύψει, συνεπεία της κοινοποιήσεως εγγράφων - στοιχείων, πληροφοριών, σε τρίτους και β) την άμεση και στο διηνεκές παύση κοινοποίησης εγγράφων - στοιχείων, σε τρίτους, στο μέλλον.

Ο συμβαλλόμενος με κανένα τρόπο, δεν προβαίνει σε δημόσιες δηλώσεις, σχετιζόμενες με την εν γένει κατάσταση του Φορέα, χωρίς την προηγούμενη γραπτή άδεια του Φορέα.
Ο συμβαλλόμενος δεσμεύεται από την τήρηση του απόρρητου και εμπιστευτικότητας σχετικά με την άσκηση των καθηκόντων του, ευθυνόμενος και για τυχόν συναφείς παραβάσεις των μελών της ομάδας που τον συνεπικουρεί, υπογράφοντας υπεύθυνη δήλωση απορρήτου αμέσως μετά την υπογραφή της Σύμβασης.
	ΣΥΝΤΑΧΘΗΚΕ
	ΘΕΩΡΗΘΗΚΕ


Η Αναπλ. Προϊστάμενη




Για την Δ/νση Διοικητικών Υπηρεσιών


Αυτοτελούς Τμήματος Προγραμματισμού,



Οργάνωσης, Πληροφορικής,

Επικοινωνιών & Διαφάνειας

Μαρία Αραμπατζόγλου




Μαρία Πριόνα
ΠΕ Διοικητικού Οικονομικού Α’

